קבא דקשייתא מא


קושיא מא
קשיא לי במה דמבואר בבבא קמא ריש פרק הגוזל עצים (צ״ד ע״א), דמאן דאמר שינוי במקומו עומד יכול לומר "הרי שלך לפניך" אף שמתה או נשברה, כמו בהיזק שאינו ניכר לדידן שאינו חייב לשלם כלום, עיין שם ברש״י. ואם כן, איך יפרשו קרא, "אם לא שלח ידו במלאכת רעהו", ואם שלח ידו חייב מטעם גזלן, והלא בשבורה ומתה יכול לומר "הרי שלך לפניך"? 

ואין לומר דשם שאני, כיון שיש עליו חיוב שומר מכבר; זה אינו, עיין סוף פרק המפקיד (מ״ג ע״א) מבואר, דאף בשליחות יד, אי מיתברא ממילא אפילו בפשיעה חייב רק לשלם זוזי, אף דשומר חייב כשעת הפשיעה. והיינו כיון ששלח יד ונעשה גזלן, פקע ממילא חיוב שומר, כמו שכתב רבי עקיבא אייגר בגליון המשניות שם בסוף פרק המפקיד. ואם כן, למה יתחייב במת או נשבר? אף ששלח יד, יאמר "הרי שלך לפניך"! 

וכן קשה מהא דסובר ר' אלעזר בבבא קמא (דף י״א ע״א) דשמין לגנב ולגזלן, וכתבו התוס׳ בבבא קמא (דף ס״ח ע״א) ד״ה מה טביחה, דר' אלעזר סובר דשינוי ממילא לא קני, רק שינוי בידים. וכיון שכן, למה שמין ומה ישלם? והלא יכול לומר "הרי שלך לפניך", כיון דלא קני בשינוי. ועיין תוס׳ בבבא קמא (דף צ״ד ריש ע״ב) ד״ה ותנן. וצע״ג.